Kto sa postaral o jedinečné miesto viery, mieru a ľudskej pohody ?

Keď bol generálny riaditeľ Považskej cementárne Ing. Anton Barcík 26. februára 2010 poctený Zlatým biatcom za rok 2009, tak sa v kameňolome pred priateľmi vyjadril, že by chcel na hore Butkov v nadmorskej výške 765 metrov vybudovať duchovné centrum – skalné sanktuárium ...

Nad Považím, na vrchu hory sa čnie a v nočnom čase svieti kríž. Je to pútnicke miesto s jedinečnou krížovou cestou /www.krizbutkov.sk/ a so Skalným sanktuáriom Božieho milosrdenstva, ktoré je miestom pre rozjímanie každého návštevníka.

Hornina má vyše dvesto miliónov rokov a na nej je umiestnená od vlaňajška aj jedna z troch najväčších európskych sôch Panny Marie. Tu, v myslenej oáze mieru každý víkend načerpáva životnú silu 3 až 5 tisíc veriacich a v týždni ďalšie stovky ľudí. Na kultúrno-duchovných podujatiach organizovaných na hore Butkov sa viac ráz počas roka zúčastní 5-7 tisíc ľudí. Boli tu návštevníci nielen z európskych štátov, ale aj z Ázie, Afriky, Ameriky aj Austrálie.

Za realizáciou tohto jedinečného centra viery, mieru a ľudskej pohody stojí laureát „Mierovej ceny zo Slovenska 2015“ za rok 2016 Anton Barcík.

Fotografie sú z 5. júla 2019.